Adverteer deur Privaatskool Elnatan
Privaatskool Elnatan is in ‘n dinamiese omgewing geleë. Ons bedien ‘n groot gemeenskap in Namibië en kinders vanoor die hele land is leerlinge in ons skool. Daarom bied ons skool ook uitstekende bemarkingsgeleenthede vir enige besigheid.
As gevolg van atletiek, rugby, hokkie, netbal, krieket, tennis, kultuur en ander sosiale geleenthede besoek duisende mense ons skool en ons webwerf jaarliks.
Het u al ooit daaraan gedink om deur Elnatan u maatskappy of produk te adverteer? Hieronder is ‘n uiteensetting van bemarkingsopsies.
Alle advertensiekostes word jaarliks vanaf 1 Maart tot 28 Februarie bereken, behalwe advertensies in die Palmalarm (Opsie #2 hieronder).
Die volgende advertensie-opsies is beskikbaar en u kan op hierdie skakels direk na elke opsie navigeer:
Kontantborge vir Sportspanne
Let asseblief daarop dat inbetalings vir advertensies op die skool se rekening, duidelik die betrokke verwysing moet bevat!
Opsie #1: Advertensieborde
Privaatskool Elnatan is ‘n ware gemeenskapsentrum. Ons word goed deur ons ouers en die breër publiek ondersteun . Ons sportfasiliteite, wat ons voortdurend opgradeer, word gebruik vir sportaktiwiteite en dit bied uitstekende bemarkingsgeleenthede vir u maatskappy. Dus is advertensieborde op die Elnatangronde uiters effektief.
Die doel van die borde is om ‘n advertensiegeleentheid te bied vir besighede en om ons terrein eenvormig en netjies te laat vertoon.
2 000 x 1 500mm (dus N$3000 per jaar)
1 500 x 750mm (dus N$1125 per jaar)
Plek op terrein:
* Bestaande plekke op pawiljoene by alle sportbane.
* Toegelate plekke teenoor/oorkant pawiljoene/sportbane.
* Losstaande borde kan net met die nodige goedkeuring opgerig word.
Laai hier die aansoekvorm en inligtingstuk vir advertensieborde af.
Vind die skool se bankbesonderhede in die regterkantste kolom op hierdie blad. Verwysing op inbetaling moet lees: ADBORD + naam van instansie.
E-pos u bewys van betaling na corrie@elnatan.com
Opsie #2: Die Palmalarm
Elke tweede Vrydag word ‘n nuusbrief aan alle ouers uitgestuur met die vorige weke se uitslae en prestasies en die volgende weke se doen en late. Die Palmalarm bereik ±300 huishoudings per e-pos, die web en as harde kopie. Ons vra 'n N$50 administrasiefooi om 'n kort en bondige advertensie (slegs teks) in die omsendbrief te plaas. Slegs twee adverteerders kan per omsendbrief toegelaat word aangesien ons gewoonlik baie skoolinligting het wat ingesluit moet word.
Vind die skool se bankbesonderhede in die regterkantste kolom op hierdie blad. Verwysing op inbetaling moet lees: ADV2 + naam van instansie.
E-pos bewys van betaling na corrie@elnatan.com
Opsie #3: Elnatan se webwerf
Die webtuiste is een van die snelgroeiendste hulpbronne van ons tyd en ontwikkel teen die spoed van witlig en alle inligting aangaande die skool is op die webwerf te vinde.
Ons skool se webwerf ontvang maandeliks ‘n gemiddeld van 800 tot 1050 ‘besoekers’ wat die webwerf tot ± 3044 keer besoek… dus kom lees elke besoeker minstens 3 keer weer wat nuut en anders op ons web bygevoeg is. Huidiglik het ons webwerf al meer as 63500 besoeke ontvang!
Dit is dus net logies dat u hierdie platform kan gebruik om te bemark.En daarom kondig ons met trots aan dat die aansoeke om op ons skool se webwerf te adverteer, nou oop is.
U besigheid se logo word onderaan ons webwerf geplaas asook op ons “Ondersteuners”-blad met ‘n skakel na u besigheid se webblad. Indien u besigheid nie ‘n webblad het nie, kan daar ook ‘n skakel na ‘n inligtingsblad of Facebook-blad wees.
Koste: N$600 per jaar
Om op die webblad te adverteer, stuur 'n e-pos met die volgende inligting aan info@uitspanhunting.com :
* Dui aan onder watter kategorie/industrie u besigheid geplaas moet word (bv. Akkommodasie, Boekhouers, Rekenaars, Eiendomsagente, ens.)
* 'n Advertensie van minstens 8cm wyd x 16cm hoog en 360kb in grootte
* Logo van u besigheid (addisioneel) asook webadres waar van toepassing
Vind die skool se bankbesonderhede in die regterkantste kolom op hierdie blad. Verwysing op inbetaling moet lees: ADV3 + naam van instansie
E-pos bewys van betaling na corrie@elnatan.com en info@uitspanhunting.com
Opsie #4: Elnatan se Jaarblad
‘n Volkleur jaarblad word elke jaar gedruk en alle jaarfoto’s word daarin geplaas. Dit is regtig ‘n aandenking wat elke leerder vir jare nog sal hou. U advertensie kry dus meer as net een jaar se blootstelling.
Koste: N$500 (½ blad) of N$1000(volblad)
Kontak Erika by erika@iway.na vir meer inligting en reëlings betreffende betalings.
1x groot Advertensie bord - 2000 x 1500mm (normale prys N$3000)
én u advertensie op die webwerf vir een jaar (N$600)
(dus spaar u N$250).
Vind die skool se bankbesonderhede in die regterkantste kolom op hierdie blad. Verwysing op inbetaling moet lees: ADV5 + naam van instansie.
E-pos u bewys van betaling na corrie@elnatan.com en info@uitspanhunting.com
1x klein Advertensie bord – 1500 x 750 mm (normale prys N$1125) én
u advertensie op die webwerf vir een jaar (N$600)
Vind die skool se bankbesonderhede in die regterkantste kolom op hierdie blad. Verwysing op inbetaling moet lees: ADV6 + naam van instansie.
Ons benodig altyd borge vir ons sportspanne. Indien u ‘n span borg, kan u logo op die hemp/trui/sak aangebring word en u advertensie sal vir die betrokke jaar op die webwerf geplaas word.
U kan die Skoolhoof kontak om uit te vind watter sportspanne nog borge benodig. Kontak die Skoolhoof by skoolhoof@elnatan.com vir navrae.
~ Elnatan Matriekuitslae 2016
► 12 & 15 Januarie: Die Palmboetiek sal Vrydag, 12 Januarie en Maandag, 15 Januarie vanaf 08h00 tot 13h00 vir afhaal van alle klerebestellings en aankope oop wees.